附件2

2024年壮语文水平考试真题

一、初级

2024 年 壮 语 文 水 平 考 试 试 卷

2024 Nienz Vahcuengh Sawcuengh Suijbingz Gaujsi Sigenj

(Cogaep / 初级)

|  |
| --- |
| **Gij Saeh Aeu Rox** / 注意事项  1. Vahcuengh SawcuenghSuijbingz Gaujsi (Cogaep)seizgan 120 faencung, muenxfaen 100 faen. ∕ 壮语文水平考试（初级）时间120分钟，满分100分。  2. Cingj souj dieggauj gijliz, dingqcoengz bouxgamgauj dazyinx. Dap daez sat le, cuengq mbaw gienj youq gwnz daiz, caj bouxgamgauj diemj ndei、sou ndei le, cij ndaej byaij ok dieggauj. ∕ 请遵守考场规则，听从监考人员指挥。考试结束，必须把试卷放在桌子上，等监考人员清点、收回后，方可离场。 |

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**It、Gihcuj Cihsiz** (30 daez, moix daez 1 faen, gungh 30 faen) / 基础知识（30题，每题1分，共30分）

|  |
| --- |
| Gangjmingz: 1～30 daez, moix daez miz A、B、C、D seiq aen genjhangh, cingj dawz aen genjhangh deng sij youq ndaw gvathauh. / 说明：1～30题，每题有A、B、C、D四个选项，请把正确的选项填在括号内。 |

**1.** Cihmeh dwg diuhhauh Sawcuengh. 【 】

A. m B. c

C. x D. l

**2.** Cuj mbouj dwg yinhmeh yenzyinh fukhab. 【 】

A. ai iu ui B. ei ou aw

C. a o w D. ae aeu au

**3.** Cuj cungj dwg singmeh Sawcuengh. 【 】

A. r nd em B. y b j

C. x t ng D. v n by

**4.** Yinhmeh yaemsaek singdaemq dwg youz yenzyinh caeuq giethab baenz. 【 】

A. b d g B. p t k

C. b p g D. b d k

**5.** Cihmeh ndaej guh singmeh youh ndaej guh diuhhauh. 【 】

A. z B. j

C. y D. h

**6.** Cuj cungj dwg yinhmeh dan yenzyinh. 【 】

A. a y j B. b l n

C. e i u D. w q h

**7.** Cuj cungj dwg yinhmeh yaemsaek singdinj. 【 】

A. ab ob ieb B. aeb ib ub

C. eb ueb ib D. ab ob ueb

**8.** “Haengj” aen swz neix diuciz dwg . 【 】

A. 35 B. 24

C. 55 D. 33

**9.** Sawcuengh miz aen diuhloih. 【 】

A. 6 B. 8

C. 22 D. 108

**10.** Aen swz gekyaem sij ndaej deng. 【 】

A. go’ndoek B. gyang’haet

C. co’it D. hai’sim

**11.** Aen diegmingz sij ndaej deng. 【 】

A. Bwzhaij si B. Bwz Haij si

C. bwzhaij si D. Bwzhaij Si

**12.** “Feiz” aen swz neix doeg diuh . 【 】

A. daih’it B. daihngeih

C. daihsam D. daihseiq

**13.** Aen mingzcoh sij ndaej deng. 【 】

A. Luz Haijbingz B. Luz haij Bingz

C. Luz haijbingz D. luz haijbingz

**14.** Baksoh cix baenz , baklw cix gaej dingq. 【 】

A. fwj B. yw

C. nywj D. swx

**15.** Siengj daengz ngoenzcog naengh feihgih bae Baekging, gou angq raixcaix. 【 】

A. nyengh B. senq

C. ndaej D. caengz

**16.**  mwngz daezsingj gou, mboujnex gou couh daeuj nguh lo.

【 】

A. Caegcaeg B. Caeklaiq

C. Saeklaeuq D. Caenhliengh

**17.** Gou byaij youq gwnz roen, miz aen ci ndeu daj henz ndang gou “fu” gvaqbae. 【 】

A. soqlaiz B. sawqmwh

C. bonjlaiz D. swnhbienh

**18.**  gou gaenq ma ranz yawj mehbaj lo. 【 】

A. Ngoenzlawz B. Ngoenzrawz

C. Ngoenzlwenz D. Ngoenzlaeng

**19.** Gou dingq daengz diuz go neix, couh riengz ciengq hwnjdaeuj.

【 】

A. hix B. cix

C. lij D. baez

**20.** De gaem bonj sawfwen mboujdwg doeg ngon, maez dangqmaz.

【 】

A. cingqdwg B. hixdwg

C. lijdwg D. couhdwg

**21.** It nyied siujhanz daihhanz, ngeih nyied hawxsij. 【 】

A. laebcin B. laebhah

C. laebcou D. laebdoeng

**22.** Rumzcou ci mbawfaex loenqfoenfoen, mbouj geij ngoenz mbawfaex couh bu dwk gwnz dieg . 【 】

A. nanwtnwt B. liengzsausau

C. hoengqhanghang D. mbangmbimbi

**23.** Daxmeh ngoenzngoenz cungj ndaw ranz seuqsat bae. 【 】

A. gaet B. baek

C. daet D. baet

**24.** Mwngz caj gou yaep ndeu, gou lij gwn song haeux dem.

【 】

A. donq B. gaemz

C. rek D. doengj

**25.** Daegnuengx iq daengz hung gaenx guh mbaet yungh, vunzranz cungj haenh de. 【 】

A. daj B. yiengq

C. vih D. youh

**26.** Gij gyoij daxgoeng cawx neix miz lij caengz henj. 【 】

A. saek B. daengx

C. mbangj D. geij

**27.** Gonj bit neix dwg gonj , gou siengj ciq ma yungh. 【 】

A. gizlawz B. bouxlawz

C. haemhlawz D. seizlawz

**28.** Daxbuz gaenq 80 bi lo，hoeng rwz lij . 【 】

A. raeh B. nuk

C. mong D. ngoemx

**29.**  de mbouj daeuj，gou couh bae gonq. 【 】

A. Yienznaeuz B. Danghnaeuz

C. Mboujdan D. Mboujlwnh

**30.** Cuengqgyaj lo, gou bae Nanzningz youz le, bae Gveilinz youz dem. 【 】

A. aenvih B. ndigah

C. danhseih D. vanzlij

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Ngeih、Yawjdoeg Roxyiuj** (10 daez, moix daez 1 faen, gungh 10 faen) / 阅读理解（10题，每题1分，共10分）

|  |
| --- |
| Gangjmingz: 31～40 daez, moix daez miz A、B、C、D seiq aen genjhangh, cingj dawz aen genjhangh deng sij youq ndaw gvathauh. / 说明：31～40题，每题有A、B、C、D四个选项，请把正确的选项填在括号内。 |

**31.** Baengzyoux lwnh gou nyi, daeglwg de bineix gauj ndaej daihhag lo.

Gawq vah neix cujyau dwg gangj: 【 】

A. Gou gauj ndaej daihhag.

B. Baengzyoux gauj ndaej daihhag.

C. Gou caeuq baengzyoux gauj ndaej daihhag.

D. Lwg baengzyoux gauj ndaej daihhag.

**32.** Va nding baengh daengngoenz, vuenyungz baengh miz Dangj.

Gawq vah neix cujyau dwg gangj: 【 】

A. Raeuz baengh Dangj gvaq ndaej ndei.

B. Va hoengz baengh fwn raemx lai.

C. Va hoengz lumj daengngoenz.

D. Raeuz baengh ndaem va ndaej vuenyungz.

**33.** Dahlanz ndiepgyaez mehdaiq lai, mbouj guenj ndwen lawz cungj bae yawj mehdaiq.

Gawq vah neix cujyau dwg gangj: 【 】

A. Dahlanz bibi cungj bae yawj mehdaiq.

B. Dahlanz ndwenndwen cungj bae yawj mehdaiq.

C. Dahlanz mbouj bae yawj mehdaiq gvaq.

D. Dahlanz ngoenzngoenz cungj bae yawj mehdaiq.

**34.** Ngoenz “Roek It”, hagdangz dou guh hozdung bengcag、gaeb bya、goemq da roq laz, nauhyied dangqmaz.

Gawq vah neix cujyau dwg gangj: 【 】

A. Ngoenz “Roek It”, hagdangz dou gaeb bya guhcaemz.

B. Ngoenz “Roek It”, hagdangz dou mbouj guh bengcag.

C. Ngoenz “Roek It”, hagdangz dou guh hozdung noix.

D. Ngoenz “Roek It”, hagdangz dou guh hozdung lai.

**35.** Daemj man miz song cungj daemj fap, cungj ndeu dwg gihgi daemj, cungj ndeu dwg “songzmou” daemj.

Gawq vah neix cujyau dwg gangj: 【 】

A. Daemj man dan aeu gihgi daemj.

B. Daemj man dan miz “songzmou” cungj daemj fap ndeu.

C. Daemj man aeu gihgi、“songzmou”daemj cungj baenz.

D. Daemj man fuengfap cij miz cungj ndeu.

**36.** Saidoengz youq baihsae, saek seiz fwn couh daengz; saidoengz youq baihdoeng, gyangngoenz cingx ndit ndat.

Gawq vah neix cujyau dwg gangj: 【 】

A. Saidoengz okdaeuj mbwn couh cingx.

B. Saidoengz okdaeuj couh yaek doek fwn.

C. Saidoengz caeuq ndit fwn miz maz gvanhaeh.

D. Saidoengz youq baihsae gyangngoenz couh ok ndit.

**37.** Diuz dah lae coh baihdoeng neix gvangqlanglang, doiqnaj dah, geij goengq bya iq yaek raen mbouj raen.

Gawq vah neix cujyau dwg gangj: 【 】

A. Diuz dah hung raixcaix.

B. Ndaw dah miz geij goengq bya iq.

C. Diuz dah lae coh baihsae.

D. Geij goengq bya iq doiqnaj dah yawj ndaej raen caez.

**38.** Canghyw naeuz, seizcin ciengx daep ceiq ndei, hab lai gwn di coeng、suenq、lwgmanh.

Gawq vah neix cujyau dwg gangj: 【 】

A. Seizcin mbouj hab gwn coeng.

B. Seizcin ciengx daep hab lai gwn gijmaz.

C. Seizseiz cungj hab lai gwn lwgmanh.

D. Seizcin ciengx daep hab lai gwn gijvan.

**39.** Miz saefouh naihsim son’gyauq caeuq doengzdoih bangcoh, Siujlinz hag rox dinfwngz moq gig vaiq.

Gawq vah neix cujyau dwg gangj: 【 】

A. Siujlinz gag hag rox dinfwngz moq.

B. Siujlinz mbouj miz vunz son dinfwngz moq.

C. Siujlinz hag dinfwngz moq menh lai.

D. Siujlinz vihmaz hag rox dinfwngz moq vaiqvet.

**40.** Ranzmbanj gou ciengzseiz miz vunz doiq fwen senhconz cwngcwz Dangj, vunzlai cungj gyaez dingq maij yawj.

Gawq vah neix cujyau dwg gangj: 【 】

A. Ranzmbanj gou aeu hwnjdangz daeuj senhconz cwngcwz Dangj.

B. Ranzmbanj gou aeu ciengq heiq daeuj senhconz cwngcwz Dangj.

C. Ranzmbanj gou aeu doiq fwen daeuj senhconz cwngcwz Dangj.

D. Ranzmbanj gou aeu gvangjbo daeuj senhconz cwngcwz Dangj.

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Sam、Gyoebswz Caeuq Cauhgawq** (15 daez，gungh 20 faen) / 组词和造句（15题，共20分）

|  |
| --- |
| Gangjmingz: 41～50 daez iugouz aeu gij swz daezmoeg hawj haenx gyoebbaenz aen swz moq, caemhcaiq sij youq ndaw gvathauh. 51～55 daez iugouz aeu gij swz daezmoeg hawj haenx cauh gawq vah ndeu. / 说明：41～50题要求根据题目所给的词进行组词，并写在括号内。51～55题要求根据题目所给的词语进行造句。 |

**(It) Gyoebswz** ( 10 daez, moix daez 0.5 faen, gungh 5 faen)/ **组词**（10题，每题0.5分，共5分）。

**41.** hom ( ) **42.** baiz ( )

**43.** duh ( ) **44.** cingz ( )

**45.** cawj ( ) **46.** luenh ( )

**47.** gaeq ( ) **48.** laeuj ( )

**49.** haemh ( ) **50.** saet ( )

**(Ngeih) Cauhgawq** ( 5 daez, moix daez 3 faen, gungh 15 faen) **/ 造句**（5题，每题3分，共15分）。

**51.** ndeiyawj

**52.** doxyaeng

**53.** baenzneix

**54.** dauhleix

**55.** ngamq……couh……

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Seiq、Fanhoiz** (5 daez, moix daez 4 faen, gungh 20 faen) / 翻译（5题，每题4分，共20分）

|  |
| --- |
| Gangjmingz: Cingj ciuq iugouz fanhoiz 56～60 daez. / 说明：请根据要求翻译56～60题。 |

**(It) Hoiz Sawcuengh baenz Sawgun**. / **把壮文翻译成汉文。**

**56.** Youq rangh dieg dou, cieng co’ngeih, bawxmoq cungj aeu daiq doiq faengx ndeu bae ranzmeh, doiq faengx neix heuhguh faengxbawxmoq.

**Hoiz:**

**57.** Seizneix, haujlai ganbu roengz mbanj bae guh hong saenqhwng lajmbanj, yienghceij lajmbanj bienq ndaej engq gyaeundei.

**Hoiz:**

**58.** Vihliux geiqniemh Liuz Sanhcej boux canghfwen ak neix, vunzlai couh gaek gij siengq de youq bangx gamj Byayizfunghsanh.

**Hoiz:**

**(Ngeih) Hoiz Sawgun baenz Sawcuengh**. / **把汉文翻译成壮文。**

**59.** 同学们听了爷爷讲的红军长征故事，很受感动。

**Hoiz:**

**60.** 我家菜园里种有很多菜，比如：白菜、空心菜、芥菜、萝卜、豆角、苦瓜等。

**Hoiz:**

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Haj、Sij Faenzcieng** (20 faen) / 作文（20分）

|  |
| --- |
| Iugouz: ∕ 要求：  1. Cingj yungh Sawcuengh sij. ∕ 请用壮文书写。  2. Mbouj ndaej sij baenz sei roxnaeuz fwen. ∕ 不能用诗歌或山歌的形式来写。  3. Daengx bien faenzcieng aeu miz 200 aen yaemciet doxhwnj. ∕ 作文不少于200个音节。  4. Ndaw faenzcieng mbouj ndaej sij miz gij danhvei、diegyouq、mingzcoh caeuq bouxgauj doxgven. ∕ 作文中不得出现与考生有关的单位、地名和真实姓名。 |

**61.** Aeu aen ciet mwngz sug haenx daeuj sij bien faenzcieng ndeu, daezmoeg gag an. / 以你熟悉的某个节日写一篇作文，题目自拟。

二、中级

2024 年 壮 语 文 水 平 考 试 试 卷

2024 Nienz Vahcuengh Sawcuengh Suijbingz Gaujsi Sigenj

（Cunggaep / 中级）

|  |
| --- |
| **Gij Saeh Aeu Rox** / 注意事项  1. Vahcuengh SawcuenghSuijbingz Gaujsi (Cunggaep), seizgan 150 faencung. / 壮语文水平考试（中级），时间150分钟。  2. Faenh gienj neix muenxfaen 100 faen. / 本试卷满分100分。  3. Cingj yiemz souj gijliz dieggauj, dingq bouxgamgauj dazyinx. Gaujsi sat le, cuengq mbaw gienj youq gwnz daiz, caj bouxgamgauj diemj ndei、sou ndei le cij ndaej ok dieggauj. / 请严格遵守考场规则，听从监考人员指挥。考试结束时，须把试卷放在桌子上，等监考人员清点收回后，方可离场。 |

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**It、Gihcuj Cihsiz** (20 daez, moix daez 1 faen, gungh 20 faen) / 基础知识（20题，每题1分，共20分）

|  |
| --- |
| Gangjmingz: 1～20 daez, moix daez miz A、B、C、D seiq aen genjhangh, cingj dawz aen genjhangh deng de sij youq ndaw gvathauh. / 说明: 1～20题，每题有A、B、C、D四个选项，请把正确的选项填入括号内。 |

**1.** Lajneix cuj swz cungj ndaej gya aen singmeh doxdoengz dwg .

【 】

A. aekdaeq (蟋蟀) aengzdoj (土布) angzrwi (蜂蜜)

B. orungz (榕树) aqbouh (过分)  oengheij (恭喜)

C. enjgim (金黄) abhoz (满意) wnzngoenz (日夜)

D. aifaex (树梢) eixnangz (嫂子) aihgvaz (右边)

**2.** Lajneix cuj swz cungj ndaej gya aen yinhmeh doxdoengz dwg .

【 】

A. gyangh h (院子) duhd (花生) makd j (橙子)

B. m  zfaex (木薯) ng zhong (工钱) n hfaenx (尘土)

C. raemxg j (开水) ng zhaw (圩日) mb jgyu (盐罐)

D. mbaekl (楼梯) beizh q (脾气) ndaund q (星星)

**3.** Lajneix cuj swz gya aen yinhmeh mbouj doxdoengz dwg . 【 】

A. b coengh (帮忙) gy znaek (呻吟) nd daenj (穿着)

B. d laeng (后门) gy ndei (漂亮) s faenz (文章)

C. faexd x (拐杖) madf z (手套) gai (应该)

D. lwgnd (婴儿) aenc z (恩情) g qda (眼镜)

**4.** Lajneix cuj swz cungj gya “j” dwg . 【 】

A. mbwnmom (黎明) nitgyaeng (凛冽) haeuxrem (锅巴)

B. haenqgu (奋斗) daw feiz (着火) cingqngam (正好)

C. dozcaeng (秤砣) ding ranz (屋顶) bouxsi (作者)

D. mau dan (牡丹) bon dieg (本地) dung caiz (才华)

**5.** Lajneix cuj swz Sawcuengh Sawgun eiqsei doiqciuq cungj deng dwg . 【 】

A. ce——留 hab——咬 coq——放

B. byouq——空 gouq——旧 dinj——短

C. cae——犁 gaeq——蛋 oenq——刺

D. roq——敲 rau——量 riuj——提

**6.** Naj mbanj miz rij ndeu, raemx sawdikdik. 【 】

A. gaiq B. diuz

C. faj D. geu

**7.** Baenzlawz guh cungj ganj mbouj gib, raeuz yietnaiq song ngoenz ba. 【 】

A. vihliux B. engqgya

C. cawzliux D. hixnaengz

**8.** Aen diemq gyaeuj haw yienznaeuz iq, hoeng gaicawx dangqmaz.

【 】

A. hoengh B. foengx

C. hoengq D. doengh

**9.** Goengsam ndaej hoengq cungj daeuj gizneix dwkgeiz. 【 】

A. ngoenzcog B. ngoenzrawz

C. baeznaengz D. baezneix

**10.** Fag cax baenz raeh lo, mwngz aeu bae noh ba. 【 】

A. ronq B. fak

C. dub D. raed

**11.** Souh ngamq cawj cug, lij , caj caep di menh gwn.

【 】

A. liengzsausau B. gyoetgyatgyat

C. raeujrubrub D. ndatfwdfwd

**12.** Roeg dam gwn heih dai, vunz dam haih mingh. 【 】

A. caiq B. raiz

C. ngaih D. caiz

**13.** Ngoenzcog dou bae yawj doxgaiq ciuhgeq langhbaij. 【 】

A. gvangjsih minzcuz bozvuzgvanj

B. Gvangjsih minzcuz bozvuzgvan

C. Gvangjsih Minzcuz Bozvuzgvanj

D. Gvangjsih minzcuz Bozvuzgvan

**14.** It ban caeuq ngeih ban doxdax bengcag, mwngz ban lawz hingz?

【 】

A. dag B. guj

C. damq D. geq

**15.** Mbwn dumz lai, buh venj sam ngoenz lij . 【 】

A. cumx B. cumh

C. hawq D. damh

**16.** Duzsuhgvanj saw maz cungj miz, mwngz genj yawj. 【 】

A. caiq B. caih

C. ndij D. baengh

**17.** Siengj byaij loh gyawj, loeng roen. 【 】

A. dauqcawq B. dauqngeix

C. dauqlaeng D. dauqfanj

**18.** Daj goek daengz byai cungj dwg mwngz gangj, mbouj ndaej gangj saek coenz. 【 】

A. bouxwnq B. gizwnq

C. gijwnq D. yiengh’wnq

**19.** Gaej cuengq batva youq henz cueng, doek roengzbae deng vunz couh baenz hux lo. 【 】

A. caeklaiq B. couhcinj

C. saeklaeuq D. roxnaeuz

**20.** Daxbuz bae suen aeu byaek, swnhfwngz mbiq geij duh yawj baenz ceh mboujcaengz. 【 】

A. fouq B. faek

C. hoh D. mbangq

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Ngeih、Yawjdoeg Roxyiuj** (20 daez, gungh 20 faen) / 阅读理解（20题，共20分）

**(It) Dienzhoengq** (5 daez, moix daez 1 faen, gungh 5 faen). / 填空（5题，每题1分，共5分）。

|  |
| --- |
| Gangjmingz: 21～25 daez, moix daez miz A、B、C、D seiq giz hoengq, baihlaeng daez bwh miz aen swz ndeu, aen swz neix hab youq giz hoengq lawz, cingj dawz aen genjhangh de sij youq ndaw gvathauh. / 说明: 21～25题，每题有A、B、C、D四个空格，题后备有一个词，请将该词所在相应位置的选项填写在括号内。 |

**21.** Youq mbanj A gou, ranz lawz B bawxmoq, ndwencieng coit co’ngeih aeu suek doiq faengx C ndeu hawj bawxmoq daiq baema D ranzmeh. 【 】

coux

**22.** Bi ndeu A bet nyied cibngux, B gak dieg canghfwen daeuj caeuq Sanhcej doxbeij eu fwen, C eu le sam ngoenz sam hwnz, fwen Sanhcej lumj raemx Dahyagenj nei, lae D mbouj dingz mbouj duenh. 【 】

lienzdaeb

**23.** 20 sigij 60 nienzdaih, song beixnuengx de guhdoih bae A

hagdangz, duzma ndaem ngoenzngoenz B riengz bae riengz dauq. Mwh hwnjdangz, duzma couh C naengh youq bakdou gyausiz, D

da yawj lauxsae gangjsaw. 【 】

byaengq

**24.** Doenghbaez, Bouxcuengh miz hek A haeuj ranz le, cawjranz B sikhaek ra daengq ra eij hawj bouxhek naengh. Danghnaeuz dwg C bouxcoz daih hek, mbouj ndaej caeuq bouxhek caez naengh, yaek ndwn youq D caeuq bouxhek gangj vah. 【 】

henz

**25.** Sam bi gaxgonq, boh’au hwnj A mbaet ceh samcaet B ma, ndaem C youq dieg ndoi binaengz ndaem hing gvaq haenx, daengzlaeng D samcaet yied ndaem yied lai. 【 】

bya

**(Ngeih) Genj swz dienzhoengq** (10 daez, moix daez 1 faen, gungh 10 faen). / 选词填空（10题，每题1分，共10分）。

|  |
| --- |
| Gangjmingz: Daez dienzhoengq lajneix miz 10 giz hoengq, cingj ciuq gij eiqsei coenzvah, daj A、B、C、D genj aeu aen deng de sij youq ndaw gvathauh baihlaeng 26～35 daez. / 说明：以下填空题有10个空格，请根据上下文的意思，从A、B、C、D中选取正确的选项填在26～35题后面的括号内。 |

Ngeihcib Daih Dangj 26 , Mbanjcuengh lumj daengx guek gak dieg 27 , 28 buekguh, hwnqbaenz aenbiengz siujgangh, vih hwnqguh yiengh yendaiva Cungguek ok goengrengz moq. Couh lumj hot fwen eu:

Miz aen Dangj 29 ,

Raeuz lumj loek riengz roux,

Boux sim’angq gvaq boux,

Ndaej baenz 30 vuenyungz.

**26.** A. doxbae B. doxdaeuj

C. gvaqbae D. hwnjdaeuj 【 】

**27.** A. ityiengh B. guhyiengh

C. itheij D. vuenheij 【 】

**28.** A. roengzfwngz B. roengzbonj

C. roengzdaeuj D. roengzrengz 【 】

**29.** A. guhsat B. guhcawj

C. guhgoek D. guhbaenz 【 】

**30.** A. neix B. fouq

C. ngoenz D. ciuh 【 】

Daengz seizcin goliux did mbaw moq, oiqcupcup, 31 , gij nye gofaex wnq cungj dwg maj doxhwnj, nye liux cix duengh 32 . Mbaw liux lumj deng diuz 33 roix nei, baenz roix baenz roix duengqywdywd, lumj byoem raez, youh lumj saicouz. Gou ngaem gyaeuj byaij gvaq lajgoek bae, 34 mbouj ndaej iet fwngz bae 35 de.

**31.** A. hoengzgywggywg B. hausaksak

C. mongmumu D. heuyauyau 【 】

**32.** A. doxbae B. doxroengz

C. doxdauq D. doxhaeuj 【 】

**33.** A. mae B. cae

C. sae D. nae 【 】

**34.** A. haenh B. caenx

C. naenx D. nyaenx 【 】

**35.** A. cup B. ing

C. lumh D. dik 【 】

**(Sam) Lawh swz** (5 daez, moix daez 1 faen, gungh 5 faen). / 词语替换（5题，每题1分，共5分）。

|  |
| --- |
| Gangjmingz: 36~40 daez，moix daez miz aen swz ndeu baihlaj veh sienq, A、B、C、D seiq aen swz ndawde cij miz aen ndeu caeuq aen swz veh sienq de eiqsei doxdoengz roxnaeuz doxgaenh, cingj dawz aen genjhangh deng de sij youq ndaw gvathauh. / 说明: 36~40题，每题有一个下划线的词语，在A、B、C、D四个词语中只有一个与其意思相同或相近，请把正确的选项填入括号内。 |

**36.** Raeuz guh vunz aeu soh, mbouj ndaej lox vunz. 【 】

A. yoek B. yot

C. yaeuh D. yat

**37.** Ndaek rin hung ndeu laengz youq gyang roen, aenci gvaq mbouj ndaej lo. 【 】

A. laeng B. lamh

C. langh D. lanz

**38.** Aen dap caix lo, yungyiemj lai, gaej haeuj laj bae. 【 】

A. ngiengx B. ngeng

C. veuq D. vaih

**39.** De bingh nanz lai, gwn mbouj ndaej, fajnaj roz liux lo. 【 】

A. reuq B. sauj

C. saep D. biz

**40.** Mboujguenj fwn doek ndit haenq, gyoengqde cungj bae guhhong.

【 】

A. Caenhvaiq B. Mboujlwnh

C. Caenh’aeu D. Mboujdan

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Sam、Fanhoiz** (15 daez, gungh 30 faen) / 翻译（15题，共30分）

|  |
| --- |
| Gangjmingz: Cingj ciuq iugouz fanhoiz 41～55 daez. Moix daez 2 faen, gungh 30 faen. / 说明：请根据要求翻译41～55题。每题2分，共30分。 |

**(It) Hoiz Sawgun baenz Sawcuengh** (5 daez, moix daez 2 faen, gungh 10 faen). / 把汉文译成壮文（5题，每题2分，共10分）。

**41.** 振兴乡村，共筑美好家园，让乡村成为新时代的美丽画卷。

**Hoiz:**

**42.** 人生如同一本书，每一页都充满了故事和经历，需要用心去翻阅。

**Hoiz:**

**43.** 布袋是用黄、红、白、紫、绿等丝线，绣出山河日月、花鸟虫鱼等精美图案。

**Hoiz:**

**44.** 2024年6月25日，嫦娥六号顺利从月球背面带回近2千克的月壤。

**Hoiz:**

**45.** 国家所有的财产受法律保护，禁止任何组织或者个人侵占、哄抢、私分、截留、破坏。

**Hoiz:**

**(Ngeih) Hoiz Sawcuengh baenz Sawgun** (10 daez, moix daez 2 faen, gungh 20 faen). / 把壮文译成汉文（10题，每题2分，共20分）。

**46.** Hag guh hanqbungz mbin fanh leix,

Gaej guh roeglaej lienh bak rongz.

**Hoiz:**

**47.** Boux vunz ndeu aeu rox dawz rap, iq daengz aen ranz ndeu, hung daengz aen minzcuz ndeu, ciuhvunz yienghneix cij baenz.

**Hoiz:**

**48.** De banh cangj bienq fouq le, mbouj lumz bauqdap mbanjranz, daiq vunzlai doengzcaez fatcaiz.

**Hoiz:**

**49.** Haeuxyangz nomj lai, byaet okdaeuj lij miz mok, gij mok hau lumj raemxcij nei.

**Hoiz:**

**50.** Yienznaeuz seizneix saedceij ndei, hoeng hix mbouj ndaej luenh sai, mboujne byagim bya’ngaenz cungj ndoq liux.

**Hoiz:**

**51.** Hungzginh Cangzcwngh ciengz ciengq hoenx gvaq Dahsiengh- gyangh, dwg ciengz ciengq ndaej dingh Cungguek gwzming dailix ndeu.

**Hoiz:**

**52.** Rumz ci gvaqdaeuj, gou dingqnyi ndoengfaex saenz, daihdeih saenz, couh gag mbe song gen okdaeuj, lumj mbin hwnjdaeuj nei.

**Hoiz:**

**53.** Moix bi daengz ngoenz cinfaen、coufaen, gyangngoenz caeuq gyanghwnz raez doxdoengz, cungj dwg 12 aen cungdaeuz.

**Hoiz:**

**54.** Gyanghaemh gou guh hongranz liux, couh dawz aen daengyouz daeuj daengj gwnz daengq sang, youq laj daeng yawj saw raiz cih.

**Hoiz:**

**55.** Haujlai vunz ndwn youq gwnz giuzfaex yawj yienjheiq, gingjcaz lau giuz loemq, heuh vunzlai roengz giuz bae.

**Hoiz:**

|  |  |
| --- | --- |
| 得 分Ndaejfaen | 评 卷 人Bouxbingzgienj |
|  |  |

**Seiq、Sij Faenzcieng** (30 faen) / 作文（30分）

|  |
| --- |
| Iugouz: / 要求:  1. Cingj yungh Sawcuengh sij, mbouj ndaej sij baenz sei roxnaeuz fwen. Faenzcieng mbouj noix gvaq 500 aen yaemciet. / 请用壮文书写，不能用诗歌或山歌形式来写。作文不少于500个音节。  2. Mbouj ndaej sij danhvei、diegyouq caeuq mingzcoh bouxgauj haeuj ndaw faenzcieng bae. / 作文中不得出现与考生有关的单位、住址和姓名。 |

**56.** Doxgiet couh miz rengz, de ndaej gyonj sanq baenz gaemz, hawj nyieg bienq ak. Ranz vunz ndeu doxgiet doxhuz cij hwngvuengh; aen doih ndeu doxgiet doxbang cij guh baenz saeh; aen guek ndeu minzcuz doxgiet cij an’onj. Cingj hopheux doxgiet aen cawjdaez neix raiz bien faenzcieng ndeu, gag an daezmoeg. / 团结就是力量，它能让分散走向凝聚，让弱小变得强大。一个家庭，只有团结和睦，才能兴旺发达；一个团队，只有团结协作，才能心想事成；一个国家，只有民族团结，才能长治久安。请围绕团结这个主题写一篇文章，题目自拟。

三、高级

2024 Nienz Vahcuengh Sawcuengh Suijbingz Gaujsi Sigenj

(Gaugaep)

|  |
| --- |
| **Gij Saeh Aeu Rox**  1. Vahcuengh SawcuenghSuijbingz Gaujsi (Gaugaep) seizgan 150 faen cung. Faenh gienj neix muenxfaen 100 faen.  2. Dap daez sat le, cuengq mbaw gienj youq gwnz daiz, caj bouxgamgauj sou ndei le cij ndaej ok dieggauj. |

|  |  |
| --- | --- |
| Ndaejfaen | Bouxbingzgienj |
|  |  |

**It、Genj Swz Dienzhoengq** (10 faen )

|  |
| --- |
| Gangjmingz：1~10 daez, moix daez 1 faen. Moix daez baihlaeng miz A、B、C、D seiq aen genjhangh, cingj dawz aen cihmeh baihnaj hangh deng sij youq ndaw gvathauh. |

**1**. Dahlwg ribfwngz raez lai, gou in dangqmaz. 【 】

A. mbaenj B. mbaengq

C. mboemq D. mboemj

**2**. Gij vanj swiq seuq le, cuengq youq ndaw ringj. 【 】

A. soenx B.conx C. sonx D. sonh

**3**. Lwgdin gou ngaiz oen camx, baez bungq deng raixcaix. 【 】

A. senz B. sen C. saenq D. saenz

**4**.“魏珠琼”aen coh neix Sawcuengh wnggai cienjsij baenz .

【 】

A. Veij Cuhgyungz B. Veij Cihgingz

C. Vei Cuhgingz D. Vei Cihgingz

**5**. Laux le cij gauj ndaej , Fan Cin angq dwk fatbag bae. 【 】

A. gawjlaeh B. gawjsaenz

C. gawqlwg D. gawqngangx

**6**. Sauh moulwg neix , aiq gai ndaej gyaq bw. 【 】

A. soengswtswt B. mboengmbwtmbwt

C. mbauqmbwtmbwt D. moengjmwtmwt

**7**. Doenghbaez de naz noix, couh bae caeuq vunz ndaem naz .

【 】

A. myanx B. myangq C. myangx D. myaiq

**8**. Ndaw ranz miz haeuxnaengj, youh siengj gwnz haw. 【 】

A. faengx B. faengz C. faengh D. faenx

**9**. Youq Mbanjcuengh, gyoengq beixnuengx haengj aeu faexhanz daeuj doq roq doq diuqfoux, cungj foux neix heuhguh . 【 】

A. dwkcwx B. dwkgyongx

C. dwkcik D. dwklongj

**10.** Lajneix aen cwngzyij hoiz mbouj ngamj. 【 】

A. 斤斤计较 —— suenq gaen suenq liengx

B. 见仁见智 —— yawjfap doxdoengz

C. 本末倒置 —— goek byai dauqbyonj

D. 易如反掌 —— ngaih lumj gwn biek

|  |  |
| --- | --- |
| Ndaejfaen | Bouxbingzgienj |
|  |  |

**Ngeih、Yawjdoeg Guh Daez** (26 faen)

**(It) Genj swz deng.**（10 faen）

|  |
| --- |
| Gangjmingz: 11~20 daez, moix daez 1 faen. Song bouhfaenh caizliuh lajneix, moix guengh hoengq miz A、B、C、D seiq aen genjhangh, cingj dawz aen cihmeh baihnaj hangh deng sij youq ndaw gvathauh. |

Ranz ngamq buemxsuemj, Augeiz doq 11 fwen ngw’ngw doq yien vaiz rag ci okbae. Duzvaiz gig dingqvah, mbouj yungh 12 mbouj yungh fad couh gag byaij bae ngoegngoeg, aen civaiz ngi’ngi ngatngat gaenlaeng caekhaex vaiz bae.

Caeuxcaeux couh miz vunz dwk dienhvah daeuj, heuh de bang daeh geij 13 gaeq ok rog goengloh bae. Geij ngoenz neix fwn’oemq, gwnz roen 14 lai, geij aen mbanj nden gag Augeiz ciengx miz duzvaiz dog, byawz miz maz doenghyiengh yaek daeh haeuj daeh ok cungj dwg ok cienz cingj Augeiz bae bang daeh. Yienghneix baez doek fwn, Augeiz couh miz hong guh lai, ndaej baenz 15 ngaenz roengz daeh lo.

**11.** A. gyangz B. gang C.ngonz D. ngon 【 】

**12.** A. vat B. hat C. daet D. gat 【 】

**13.** A. roengq B. roengz C. roengj D. rongx 【 】

**14.** A. byag B. gyag C. myag D. rag 【 】

**15.** A. gam B. goemq C. gaem D. gaemj 【 】

Daj baez daih’it ndaej gwn gau le, youh gvaq haujlai bi cij ndaej 16 dungx gwn baez daihngeih. 20 sigij 70 nienzdaih cunggeiz, miz ngoenz ndeu, gou 17 bohlungz youq ndaw singz Nanzningz sonsaw haenx, naengh hojceh ginggvaq yienhsingz Yungzanh. Aen camhci Yungzanh miz gau gai, gij gau haenx youh hung youh hom, ngamq 18 okdaeuj lij 19 fwngz. Bohlungz raen gaiq gau baenz hung ngamq gai gak ngaenz ndeu, sikhaek couh cawx 10 gaiq, dajsuenq song dou boux gwn gaiq, ce 8 gaiq dawz ma ranz. Hoeng siengj mbouj daengz, gou yaepyet 20 bae seiq gaiq, bohlungz raen gou iek baenzneix, mbouj rox gangj gijmaz ndei.

**16**. A. baeng B. gyaeng C. baengq D. byaengq 【 】

**17**. A. riengz B. riengx C. riengh D. riengj 【 】

**18**. A. dumq B. gug C. naengj D. aeuq 【 】

**19**. A. gaz B. ndat C. coemh D. raemj 【 】

**20**. A. sauz B. daeb C. hawj D. siuq 【 】

**(Ngeih) Genj dapanq.**（16 faen）

|  |
| --- |
| Gangjmingz: 21~28 daez, moix daez 2 faen. Seiq bouhfaenh caizliuh lajneix, moix bouhfaenh miz song aen vwndiz, moix aen vwndiz baihlaeng miz A、B、C、D seiq aen genjhangh, cingj dawz aen cihmeh baihnaj hangh ceiq ngamj sij youq ndaw gvathauh. |

Bi 2012, Bahnungz daj Gvangjcouh dauqma daengz ranzcoj Nanzdanh, itmienh guh naz, itmienh sij go ciengq go. Daj seizhaenx hwnj, de hainduj youq moux naz ranz bonjfaenh sawq yungh gij fuengfap dajndaem mbouj dwk vafeiz caeuq ywgajnon, aeu gij haeuxceh conzdungj daeuj ndaem. Ngamq hainduj song bi cungj mbouj swnhleih, mbouj dwk ywgajnon ndaw nazhaeux non gig lai, haeux sou ndaej noixned, caiq gyahwnj gij naz ciengzgeiz dwk vafeiz, doem ndaw naz bienq byom, aeu yungh bwnh ndaw riengh daeuj menhmenh ciengx hawj de bienq biz cij ndaej. Ginggvaq 5 bi roengzrengz mbouj cuengqsoeng, moux naz biz de couh ndaej soucingz onjdingh lo, haeux hix gaeuq de gag gwn.

**21**. Bahnungz sawq yungh gij fuengfap dajndaem mbouj dwk vafeiz caeuq ywgajnon, hainduj song bi guh ndaej baenzlawz yiengh? 【 】

A. Hainduj song bi guh ndaej baenz.

B. Hainduj song bi guh mbouj baenz.

C. Hainduj song bi namh ndaw naz yied daeuj yied biz.

D. Hainduj song bi guh ndaej gig swnhleih.

**22**. Ciuq gij eiqsei duenh vah baihgwnz, lajneix coenz vah lawz gangj ndaej deng? 【 】

A. Bahnungz youq naz vunzmbanj sawq yungh gij fuengfap dajndaem mbouj dwk vafeiz caeuq ywgajnon.

B. Gvaq haj bi le, moux naz Bahnungz bienq byom.

C. Ginggvaq haj bi dwk vafeiz caeuq ywgajnon, moux naz Bahnungz soucingz onjdingh.

D. Doeklaeng moux naz Bahnungz soucingz onjdingh, haeux hix gaeuq de gwn.

Dou 20 bi gonq buen daengz Mbanjmazcunh, Nanzhuz Gunghyenz couh youq henzgyawj. Seizhaenx, rangh dieg neix fwzrikrik, lumj lajmbanj nei, caeuq hawsingz mbouj miz geijlai nanangq. Geiqndaej mwhde bouxdaeuz aen danhvei gou naeuz, youq Mbanjmazcunh cawx gaiq dieg ndeu, yaek hwnq ranzyouq caeuq laeuzbanhgoeng. Dou doengh bouxcoz caengz miz ranzyouq neix angq dangqmaz bae. Daengz ngoenz roengz giek, caezgya youq bakdou Nanzhuz Gunghyenz roengz ci, byaij haeujbae, ndonj gvaq aen daemz ndeu caeuq geij nden reihbyaek, cij ndaej daeuj daengz dieghong. Yawjyawj seiqhenz, cij raen song caz faexcuk, duz vaiz laux ndeu, fwzyauyau. Aen Nanzhuz couh youq dangqnaj, seizde dieg Nanzhuz youh uq youh luenh, saedcaih nanz lwnh vunz nyi ha.

**23.** 20 bi gonq “rangh dieg neix” baenzlawz yiengh? 【 】

A. Mbanjmazcunh hoenghvuengh raixcaix.

B. Dieg Nanzhuz gyaeundei, gou maij lwnh vunz nyi.

C. Dieg Mbanjmazcunh fwzyauyau, dangq dieg lajmbanj.

D. Dieg Nanzhuz youh seuq youh cingh.

**24.** Ciuq gij eiqsei duenh vah baihgwnz, lajneix coenz vah lawz gangj ndaej deng? 【 】

A. 20 bi gonq Mbanjmazcunh caeuq ndawsingz mbouj miz geijlai nanangq.

B. Daengz ngoenz roengz giek, caezgya youq bakdou Nanzhuz Gunghyenz roengz ci couh daengz dieghong.

C. Danhvei dou youq Mbanjmazcunh cawx dieg dan hwnq laeuzbanhgoeng.

D. Dou yawj dieghong seiqhenz cij raen song caz faexcuk, duz cwz laux ndeu.

Lajmbanj miz di vunz youq baihrog buet geij ngoenz le, lai rox di saehcingz, couh gik guh hong, luenh gangjboq, doeng youz sae banh. Hoeng Aungux mbouj miz gij mauzbingh neix. De gaenx guh hong youh haengj bang vunz. Bungzdaengz gij saeh vunzlai, de cungj dwg buet hwnj buet roengz vih daihgya banhsaeh, vihneix vunzmbanj couh doisenj de dang Canghgyahbu Dadui dangjcihsuh. Gou daj iq couh haengj caeuq Aungux guhcaemz. Gou mizseiz caeuq de bae ndaemreih, mizseiz bae dwkfwnz. Gou geiqndaej, miz baez ndeu gou bae mbaet aeu gij gvehoengz goenglaux henz mbanj. Aungux rox le, couh daiq gou bae ranz goenglaux boizlaex boiz cienz. Gienh saeh neix itcig cungj geiq youq ndaw sim gou.

**25.** Daihgya vihmaz senj Aungux dang dadui dangjcihsuh? 【 】

A. Aungux miz gij mauzbingh gik guh hong、gangjboq luenh hemq、doeng youz sae banh.

B. Aungux mbouj gyaez guh hong, mbouj haengj bang vunzmbanj guh saeh.

C. Aungux mbouj miz gij mauzbingh gangjboq luenh hemq、doeng youz sae banh, de gaenx guh hong, haengj bang vunzmbanj guh saeh.

D. Aungux dwg boux vunz sim rwix ndeu, de gaenx guh hong youh haengj bang vunzmbanj guh saeh.

**26.** Gienh saeh lawz gou itcig cungj geiq youq ndaw sim? 【 】

A. Vunzmbanj doisenj Aungux dang Canghgyahbu Dadui dangjcihsuh.

B. Gou caeuq Aungux bae mbaet gij gvehoengz goenglaux ma gwn.

C. Gou caeuq Aungux bae ndaemreih、dwkfwnz.

D. Gou mbaet gij gvehoengz goenglaux ma gwn, Aungux cix daiq gou bae ranz goenglaux boizlaex boiz cienz.

Seiqvunz couh dwg yienghneix ba, lij oiq seiz, raeuz doiq gahfeih gij feihdauh yienzlaiz de, couh lumj doiq inget caeuq baksieng, daih dingzlai vunz dan dwg ndojdeuz, mbouj yawj mbouj siengj, hix mbouj roxnyinh geiq daengz ndok daengz sim. Gyoengqvunz neix cij siengj raen nditndat ronghsag, mbouj siengj raen mbwnbumz laepyam; cij siengj byaij roenhung bingzbwd, mbouj siengj byaij roengoz gumzgamx. Couh lumj rox gahfeih haemz le, swhyienz couh siengj demgya gak cungj liuhboiq diemzfeih hawj de mbouj haemz. Hoeng miz ngoenz ndeu, mwngz couh fatyienh lij dwg gahfeih gij feihdauh yienzlaiz de ndeigwn: Caensaed cimz gvaq haemzsaep le, couh roxnyinh gij hom damhdamh haenx, feihdauh mbouj duenh. Neix cingq lumj seiqvunz ginggvaq ngutngeuj le, gyoengqvunz couh fatyienh: Hojnanh dwg cungj caizfouq ndeu, daemdengj hix dwg cungj gyaeundei ndeu. Seiqvunz lumj gahfeih, gamdiemz cungj dwg youq baihlaeng haemzsaep.

**27.** Duenh vah neix cujyau neiyung dwg gijmaz? 【 】

A. Nyinhnaeuz dan miz nditndat ronghsag, mbouj miz laepyam.

B. Doiqdaih inget caeuq baksieng, dingzlai vunz ndojdeuz.

C. Raeuz yawjraen roenhung bingzbwd, couh ndoj gvaq gumzgamx caeuq oencah.

D. Seiqvunz lumj gahfeih, gamdiemz cungj dwg youq baihlaeng haemzsaep.

**28.** Ciuq gij eiqsei duenh vah baihgwnz, lajneix coenz vah lawz gangj ndaej deng? 【 】

A. Inget、hojnanh caeuq daemdengj hawj vunz sim’angq.

B. Hojnanh caeuq daemdengj cungj dwg caizfouq.

C. Bouxboux cungj haengj gwn gahfeih.

D. Vunzlai cungj haengj byaij roen gumzgamx.

|  |  |
| --- | --- |
| Ndaejfaen | Bouxbingzgienj |
|  |  |

**Sam、Yawjdoeg Dap Daez** (8 faen)

|  |
| --- |
| Gangjmingz：29~30 daez, moix daez 4 faen. Moix bouhfaenh caizliuh baihlaeng miz aen vwndiz ndeu, cingj yungh Sawcuengh hoizdap. |

Mwh gou lij iq, ceng mbouj geijlai dwg aeu lwgmaenz guh donq. Doengh bi haenx, swnghcanjdui ndaem haeux mbouj gaeuq gwn, couh ndaem haeuxyangz、lwgmaenz、maenzfaex doenghgo neix ma dang haeuxgwn. Daegbied dwg lwgmaenz, ndaem ceiq lai. Aenvih gomaenz yungzheih maj, mbaw hoengh aen fag, lwgmaenz ndaej ciengx vunz, gaeumaenz raezranghrangh ndaej ciengx mou. Ndigah, cawz swnghcanjdui ndaem miz, ranzranz hix youq gaiq swliuzdi gag ndaem. Hoeng lwgmaenz gwn lai cix mbwq, vunzlai couh naemj ok gij gwnfap lai cungj lai yiengh. Lwgmaenz ndaej gwn ndip, hix ndaej gwn cug. Cawj cug miz dan cawj caeuq doxgyaux cawj. Dan cawj lumjbaenz dumq、naengj、saz caeuq ronq gep cawj. Doxgyaux ndaej cawj baenz haeuxcukmaenz、haeuxseuqmaenz caeuq faengxmaenz.

**29.** Vihmaz moix ranz youq ndaw swliuzdi ndaem lwgmaenz?

**Dap:**

Dahnuengx doiq swhgeij daj diegbingz fouqmiz nauhyied daeuj daengz ndaw rungh gungzhoj fwzngaungau neix, mbouj dawz haeujrwz saekdi. De miz daegbeix ndeigyaez youq henzndang, mbouj yungh youheiq saek yiengh. Daegbeix guh ndaej ndei, caengz daengz 40 bi, couh dwg boux gyauyuzgiz fugizcangj aen yienh neix. Dahnuengx yienznaeuz mbouj ciengzseiz caeuq daegbeix caez youq, hoeng rox daegbeix dwg boux vunz maenhndei ndeu. Moix baez daegbeix ma damqcaen, song beixnuengx doxyouq mbouj nanz, hoeng dahnuengx lij roxnyinh daengz daegbeix miz daek youh miz caiz, sawj vunz gig gingqcungh. De ciengzciengz vih miz boux beix yienghneix ndei cix roxnyinh miznaj dangqmaz. Seizneix de daeuj daengz henzndang daegbeix, couh lumj aen ruz ndaw rumzlangh hai haeuj aen sokruz bingzdingh lo.

**30.** Vihmaz dahnuengx daeuj daengz ndaw rungh gungzhoj fwzrik, cungj mbouj dawz haeujrwz saekdi?

**Dap:**

|  |  |
| --- | --- |
| Ndaejfaen | Bouxbingzgienj |
|  |  |

**Seiq、Fanhoiz** (26 faen)

**(It)** **Hoiz gij Sawgun lajneix baenz Sawcuengh.** (2 daez, moix daez 8 faen, gungh 16 faen)

**31.** 人民是历史的创造者，群众是真正的英雄。人民群众是我们力量的源泉。我们深深知道，每个人的力量是有限的，但只要我们万众一心、众志成城，就没有克服不了的困难；每个人的工作时间是有限的，但全心全意为人民服务是无限的。责任重于泰山，事业任重道远。我们一定要始终与人民心心相印、与人民同甘共苦、与人民团结奋斗，夙夜在公，勤勉工作，努力向历史、向人民交出一份合格的答卷。

**Hoiz：**

**32.** 走进善屯，就好像走进了幽静的仙境。村前两棵几百年树龄的榕树，如两张大伞覆盖一片广场。每天黄昏，榕树下聚集不少男女老少村民，他们有的玩扑克，有的下象棋，有的吹笛子，有的拉二胡，还有的对山歌，怡然自得，笑声阵阵……

这时，村民们将我这个常客簇拥到厅堂的宴席，席上摆满美味佳肴，大家热热闹闹欢聚一堂。

**Hoiz:**

**(Ngeih) Hoiz gij Sawcuengh lajneix baenz Sawgun.** (2 daez, moix daez 5 faen, gungh 10 faen)

**33.** Seizhah mbwn hwngq, haujlai vunz mbouj siengj gwn doxgaiq, maij gwn huqmanh huqsoemj daeuj haibak. Mbwn hwngq hawj vunz sim diuq engq vaiq. Itbuen bouxvunz ndang ndei moix faen cung sim diuq 75 baez baedauq, mbwn hwngq lai seiz moix faen cung sim diuq mauhgvaq 100 baez. Gyahwnj ndang vunz ok hanh lai, siuhauq lai, mbouj haengj gwn doxgaiq, ninz gvaiz hwnq caeux hong youh lai. Moix bi seizhah guh hong ceiq dwgrengz. Vihneix, conhgyah vixok, seizhah aeu haeujsim ciengxndang. Ciengxndang cujyau dwg ciengx lwed, hab lai gwn makseq、makyungz doengh cungj mak neix.

**Hoiz:**

**34.** Gou saenq, cawz bouxdwkbya okhaij, mbouj miz geijlai boux lumj gou ndaej caenda yawjraen mbwn haij doxlienz: Baenz mbwn ndaundeiq ingj roengz gwnz haij, hawj vunz faen mbouj cingcuj gijlawz dwg ndaundeiq gijlawz dwg daengrongh yaepmyebmyeb gwnz ruzdwkbya; roxnaeuz ronghndwen ndaundeiq daengrongh cungj yawj mbouj raen lo, baihnaj laepnyamqnyamq, henz rwz cij dingqnyi raemxlangh goenjfoedfoed, lumj byajraez daj gizlaep gyae’gyae bag gvaqdaeuj, rwenz mbouj dingz mbouj duenh. Lohdin byaij gvaq gwnz sadan unqnemnem, coh ndaw haij byaij bae, mwh haenx, gou caenh muengh swhgeij dwg duz byalwg ndeu, ndaej caeuq raemxlangh ndonj haeuj ndaw laep bae.

**Hoiz:**

|  |  |
| --- | --- |
| Ndaejfaen | Bouxbingzgienj |
|  |  |

**Haj、Sij Faenzcieng** (30 faen)

|  |
| --- |
| Iugouz:  1. Ndaw faenzcieng mbouj ndaej sij gij danhvei、diegyouq、mingzcoh bouxgauj.  2. Yungh Sawcuengh gyoebyaem byauhcunj daeuj sij.  3. Daengx bien faenzcieng aeu miz 800 aen yaemciet doxhwnj. |

**35.** “Cax miz gang cij raeh, vunz rox leix cij gvai.” “Cax raeh baengh roengz gang, sughangz baengh lai lienh.” Song coenz vahsug neix aeu cax dajbeij, gangj daengz guh vunz aeu bonjcaet ndei, lij aeu lai hag lai lienh, cij ndaej baenz boux sughangz ndeu.

Mwngz doeg le gij caizliuh baihgwnz, ngeix daengz gijmaz, miz maz siengjfap, cingj sij bien faenzcieng ngeixlwnh ndeu, daezmoeg gag an.